CELEX: 21987A0720(02)
Language: bg
Date: 1986-06-24 00:00:00
Title: Протокол за изменение на Международната конвенция по Хармонизираната система за описание и кодиране на стоките (съставен в Брюксел на 24 юни 1986 година)

02/ 03
            
            
               BG
            
            
               Официален вестник на Европейския съюз
            
            
               208
            
         21987A0720(02)
   
               L 198/11
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ПРОТОКОЛ ЗА ИЗМЕНЕНИЕ
   
   на Международната конвенция по Хармонизираната система за описание и кодиране на стоките
   (съставен в Брюксел на 24 юни 1986 година)
   ДОГОВАРЯЩИТЕ СТРАНИ ПО КОНВЕНЦИЯТА за създаване на Съвета за митническо сътрудничество, съставена в Брюксел на 15 декември 1950 г.
   и на ЕВРОПЕЙСКАТА ИКОНОМИЧЕСКА ОБЩНОСТ,
   ИМАЙКИ ПРЕДВИД, че е желателно Международната конвенция по Хармонизираната система за описание и кодиране на стоките (съставена в Брюксел на 14 юни 1983 г., да влезе в сила на 1 януари 1988 г.),
   ИМАЙКИ ПРЕДВИД, че ако член 13 от гореупоменатата конвенция не бъде променен, датата за влизане в сила на тази конвенция ще се забави неопределено,
   СЕ СПОРАЗУМЯХА ЗА СЛЕДНОТО:
   Член 1
   Член 13, параграф 1 от Международната конвенция по Хармонизираната система за описание и кодиране на стоките, съставена в Брюксел на 14 юни 1983 г. (наричана по-долч „Конвенцията“), се заменя със следното:
   
      „1.   Настояща конвенция влиза в сила на 1 януари, следващ незабавно след три месеца от датата, на която минимум седемнадесет държави или митнически или икономически съюзи, посочени в член 11 по-горе са я подписали без резерва за ратифициране или са депозирали техните документи за ратифициране или присъединяване, но не преди 1 януари 1988 г.“
   
   Член 2
   А. Настоящият протокол влиза в сила по същото време като Конвенцията, при условие че минимум седемнадесет държави или митнически или икономически съюзи посочени в член 11 от Конвенцията са депозирали техните документи за присъединяване към протокола пред генералния секретар на Съвета за митническо сътрудничество.
   Всяка държава или митнически или икономически съюз, обаче, който/която не е депозирал/а своя документ за присъединяване към настоящия протокол, не го е подписал/а предварително или по същото време с Конвенцията с резерва за ратификация, или не е депозирал/а или не депозира по същото време своя документ за ратифициране или присъединяване към Конвенцията.
   Б. Всяка държава или митнически или икономически съюз, които стават договарящи страни по Конвенцията след влизането в сила на настоящия протокол, при условията на параграф А по-горе, е договаряща страна по Конвенцията, изменена с протокола.